El Genovés, molt més que un club - PilotaViu\nEl Genovés, molt més que un club\nDijous, 11 de setembre de 2014 - 09:45h\nAvui, 9 de juliol, fa 19 anys de la partida més important de la pilota valenciana professional. El Genovés, amb 40 anys, recuperava el títol de campió individual davant d’Àlvaro, un xicot de 20 anys, després d’haver perdut durant tres edicions consecutives davant d’Enric Sarasol. Toni Mollà ha relatat en dos llibres la biografia de Paco Cabanes, el Genovés. Avui escriu, en exclusiva per a La Veu, sobre la seua relació amb Paco, sobre els llibres que li ha dedicat i sobre la necessitat de mantindre la memòria del nostre esport més noble. Totes les fotografies del reportatge pertanyen a la partida de Sagunt. Els dos llibres es poden aconseguir en : –que ara es poden aconseguir junts en Eixam Edicions.\nToni Mollà / València\nEl 19 de desembre vinent, Paco farà els seixanta anys –trenta i trenta, en dirà ell– i és hora de fer-ne una valoració pausada. Molts anys des d’aquell 1973 en què es va vestir de pantaló blanc. Moltes partides, de poble en poble, de trinquet en trinquet, dibuixant la perfecció artesanal del “punt dins del moviment”. Siguem clars i exactes: el Genovés ha fet un tros d’història en cada pilotada. S’ha de ser agraït, perquè s’ho ha guanyat a mans. La biologia és implacable i, com és natural, ja no és el primer guant de la pilota professional. Però és el sant de la nostra processó laica. El fris de campió l’heretaren successivament Enric Sarasol i Alvaro, Grau, Miguel i ara el Soro III. I potser espera el fill de Paco, Genovés II, com un manament de la llei de la història que no arriba. Siga com siga, el Genovés ha estat –i que siga per molts anys!– la nostra nau capitana, l’estendard més emblemàtic d’un joc de cavallers de paraula. Poca broma!\nL’any 1992 arribà el moment de la derrota. Enric Sarasol prengué el relleu en una de les partides més emotives de la història de l’escala i corda. Les finals dels anys 93 i 94 confirmaren el canvi generacional. El Genovés, va sentenciar l’afició, s’havia fet gran. I nosaltres, impacients, ho vam posar negre sobre blanc en el nostre primer llibre –El Genovés–, una obra d’art nascuda de les mans de l’enyorat Paco Bascuñán i publicada amb exquisitesa per Tàndem Edicions. Però l’any 95, amb 40 anys fets, l’etern campió va trencar tots els pronòstics i totes les travesses com només ell ho podia fer. Álvaro, un jove de Faura (el Camp de Morvedre), de 20 anys d’edat, va eliminar Enric Sarasol i es va classificar per a disputar la partida més important de l’any, la final de l’individual. El Genovés, per la seua banda, s’imposava a Oltra i el Pigat respectivament en partides memorables que encara m’aborronen quan les recorde i accedia, com cada any, a la final del Trofeu President de la Generalitat –la seua partida més particular. El Genovés i Àlvaro. Àlvaro i el Genovés. S’enfrontaven dues generacions, dos móns: un que se n’anava amb tots els llorers al coll i un altre que arribava carregat de joventut. Després de dues hores de titànic i cavallerós enfrontament, el Genovés va tornar a proclamar-se campió. La partida havia començat a les 12 en punt del matí del 9 de juliol d’un estiu molt càlid, al trinquet de Sagunt. Canal 9 la va retransmetre en directe amb audiències dignes d’un partit de futbol de la Champions League. L’informatiu del migdia, com havia de ser, va obrir el sumari amb la següent notícia: El Genovés torna a ser el millor.\nAmb la faixa roja com a penyora, Paco va declarar que se n’anava, que deixava pas a la joventut. Només el més gran se’n pot anar sent el millor, el capdavanter. És la grandesa del campió. Quan Paco baixava, suat i emocionat, de rebre el fris de campió a la llotgeta, ens abraçàrem –Paco, Manolo Fuster i jo, que sempre hem sigut un trio– i em digué, entre sanglots compartits, que el llibre que jo li havia dedicat –El Genovés– era un llibre “inacabat”. I, en efecte, el llibre tenia un mal final: s’acabava amb una derrota. La victòria davant Àlvaro exigia un capítol complementari, treballat a força de braços. El seu desig –i el de Manolo Fuster, que al cel dels artistes siga– va ser una ordre d’obligat compliment. Mans a la faena vaig posar-me i el resultat, escrit en una sessió contínua de 48 hores– va ser Una partida de llegenda, publicat pels Amics del Genovés, un llibre en què repassava aquesta darrera gesta: el retorn del Genovés al cap de dalt de la pilota valenciana. Una altra joia del disseny gràfic gràcies a la complicitat de Miquel Valls.\nAra, passats els anys, recuperem aquells dos llibres com havien d’anar: junts, com si foren un sol volum, com una sola vida. El nostre campió s’ho mereixia. I jo, fins que no ho he aconseguit, no he parat. Aquest pack dels dos llibres que ara us presentem no és sinó el meu personal homenatge al millor jugador de pilota valenciana de tots els temps, el meu amic Paco, del Genovés.


Una trentena de parades omplen el passeig de Gràcia a la Fira del Llibre d'Ocasió Antic i Modern Una trentena de parades omplen el passeig de Gràcia a la Fira del Llibre d'Ocasió Antic i Modern\nEl folklore català i Care Santos protagonitzen la 68a edició de la mostra\nLa 68a edició de la Fira del Llibre d’Ocasió Antic i Modern ha arrencat aquest divendres amb 35 parades que ompliran el passeig de Gràcia fins al 6 d’octubre. La mostra, considerada la fira de llibres més antiga d’Europa, compta amb l’exposició ‘Les publicacions del folklore a Catalunya’, que explora el llegat d’Aureli Capmany, Joan Amades i Ramon Violant a través de documents com fotografies, llibres, cartells i diversos utensilis. La figura homenatjada per la fira en aquesta edició, i que s’ha encarregat de fer el pregó, és l’escriptora Care Santos, que ha explicat a l’ACN que, com a persona “bibliòmana” que és, visita el certamen des de fa “molts anys”. “A la fira s’ha d’anar amb temps i amb ganes de remenar i de fer nosa”, ha expressat.\nEl passeig de Gràcia, des de la plaça de Catalunya i fins al carrer del Consell de Cent, serà l’escenari de la 68a edició de la fira, que aproparà al públic llibres antics, rars i d’ocasió. Aquest any, s’estrenen amb parades la llibreria Llera Pacios, de Madrid; la Dolce Vita, de Barcelona, i L’Illa del tresor, de Premià de Mar.\nA banda, el 3 d’octubre a la tarda es podrà veure una conferència a càrrec de Montserrat Garrich a l’espai de l’exposició. Amb el títol ‘Aureli Capmany i les publicacions del folklore a Catalunya’, la xerrada busca repetir l’èxit d’assistents que van tenir les diverses activitats que la fira va organitzar per primera vegada l’any anterior.\nMarçal Font, vocal del Gremi de Llibreters de Vell de Catalunya, ha explicat a l’ACN que l’organització espera acabar l’edició amb bons resultats “si les manifestacions i el temps” la respecten. “Es respira bon ambient i els escriptors estan esperançats”, ha apuntat.\nCare Santos, l’escriptora homenatjada\nFont ha posat en valor la trajectòria de Care Santos i ha celebrat la seva elecció com a homenatjada i pregonera d’aquesta edició. “És assídua del mercat de Sant Antoni, amiga de molts bons llibreters i una gran divulgadora del món del llibre vell”, ha destacat.\nAl seu torn, Santos ha expressat que és “un privilegi” i “un goig” per ella rebre aquesta distinció. “Soc molt usuària de la fira, cada any m’hi perdo, i ara he vingut amb un altre rol, que és un rol fantàstic”, ha subratllat l’escriptora.\nTret de sortida a la fira\nDurant la inauguració de la mostra, la consellera de Cultura, Mariàngela Vilallonga, ha recordat les seves primeres visites a la fira, als anys setanta, com a estudiant de Filologia Clàssica, i ha assegurat que sempre l’ha freqüentada. També han participat de l’acte el director de promoció de Sectors Culturals de l’ICUB, Esteve Caramés; la presidenta de la fira, Patricia Carmiño, i l’autora del cartell d’aquesta edició, Mar Arza.\nEn acabar el pregó, Care Santos ha fixat la placa amb el seu nom al peu del monument al llibre de Joan Brossa, situat a la vorera central de la Gran Via amb cantonada al passeig de Gràcia, com han fet fins ara tots els pregoners de la mostra.\nLa fira es podrà visitar de dilluns a divendres de 10.00h a 20.30h i diumenges i festius d’11.00h a 20.30h.


Dainese Torque 3 Out Vermell comprar i ofertes a Motardinn\n11 Black / White / Lava Red 12.5 Black / White / Lava Red 10 Black / White / Lava Red 11.5 Black / White / Lava Red\nColor: Black / White / Lava Red\nAquesta bota de cursa està fabricada en teixit microfi ber i D StoneTM amb inserció TPU d’alta adherència. La pràctica i la seguretat estan garantides per les corredisses de magnesi substituïbles, el niló protector de la closca, el taló i el dit del peu i l'exclusiu sistema D Axial en TPU que impedeix que es torci el peu. Un autèntic campió de la lleugeresa i el rendiment, aquest bota compta amb una banda de retenció interna, sistemes de fixació ràpida i canalització de l'aire, insercions de magnesi al costat exterior i taló, i juntes exibles per augmentar la comoditat en la bicicleta. Seguretat i confiança per al màxim rendiment a qualsevol pista.\nKit lliscant per a botes d’acer, 1999954 Kit lliscant per a botes d’acota 16)\nTroba al nostre catàleg el Dainese Torque 3 Out en estoc i al millor preu online. A més a més, a la categoria de Calçat home també estan a la teva disposició les millors ofertes i novetats. Troba les últimes gangues en material esportiu i descobreix els productes en liquidació de la categoria de Botes amb descomptes increïbles! D’aquesta manera estaràs segur que aconseguiràs la millor oferta online sempre a motardinn.


Els baixos dels edificis de Salt es podran convertir en mesquites - El Gerió Digital\nLa modificació del pla general, que es votarà al ple de la setmana que ve, delimitarà les zones on es podran construir nous temples\nDimecres, 16 de maig de 2012 12:18h\nL'equip de govern de Salt ja va manifestar que creuen que un polígon industrial no és el lloc més adient per als centres de culte de les diferents confessions religioses que hi ha al municipi. Per això, després de suspendre l'atorgament de llicències a la zona de Torre Mirona, han decidit modificar el planejament per diferenciar entre centres de culte i centres culturals i marcar on es poden instal·lar aquests centres de culte.\nA partir de l'aprovació d'aquesta modificació, els centres de culte que vulguin obrir al municipi ho podran fer als baixos dels edificis. Els locals hauran de tenir menys de 120 metres quadrats, una entrada individual i un aforament màxim de seixanta persones. L'alcalde de Salt, Jaume Torramadé, ha afirmat que l'objectiu era trobar "una solució" per a les confessions que tenen poca congregació i no suficient recursos per obrir un centre de culte a un polígon industrial, com preveia la normativa anterior.\n"Una vegada les dues religions més nombroses, la musulmana i l'evangelista, ja tenen un espai assegurat, ara les que no tenien possibilitats d'obrir un centre de culte eren les més petites", ha explicat l'alcalde. De fet, el canvi normatiu no afecta a la mesquita i a l'església evangèlica que ja té terrenys i ha iniciat els tràmits per obrir un centre de culte a Torre Mirona. Tot i això, si decideixen renunciar al procés, els terrenys passaran a ser industrials.


Folc V d'Anjou , Ermengarda de Maine\nÉs possible, però poc probable, que el seu pare deixés el comtat del Maine al seu fill gran, Jofré V d'Anjou, governador d'Anjou, del Maine i de Touraine. Elies es va rebel·lar el 1145, però fou capturat i empresonat indefinidament pel seu germà. Joan de Marmoutier, escrivint a la dècada de 1170, estableix que Jofré V va alliberar Elies, però que va morir de febre. Hi ha poques fonts que citen Elies com comte del Maine.\nObtingut de «https://ca.wikipedia.org/w/index.php?title=Elies_II_del_Maine&oldid=21036721»\nLa pàgina va ser modificada per darrera vegada el 27 abr 2019 a les 12:34.


El Pla Tarragona 2022 inicia una campanya de participació dirigida al jovent i els nens i nenes de la ciutat — Ajuntament de Tarragona\nEsteu aquí: Inici › La ciutat › Notícies › Notícies 2010 › El Pla Tarragona 2022 inicia una campanya de participació dirigida al jovent i els nens i nenes de la ciutat\nDijous també se celebra al Palau de Congressos la Jornada ‘Tarragona: Una ciutat per la cohesió’\nCartell de la jornada: Tarragona, una ciutat per la cohesió\nDijous, a les 11 h, es reunirà el Grup Impulsor del Pla Tarragona 2022 a la Facultat de Jurídiques de la Universitat Rovira i Virgili per validar el document de diagnosi del Pla, així com fer una valoració de la primera fase del procés participatiu. Aquesta és la tercera reunió del Grup Impulsor, que està integrat per 18 representants de les entitats socials, econòmiques i veïnals més representatives de la ciutat. Durant la reunió també es presentarà el calendari de les propostes d’activitats i, finalment, es presentarà la campanya de participació dirigida als joves i els nens i la que es farà per la ciutadania en general.\nEl Pla Tarragona 2022 ha de marcar el full de ruta de la ciutat pels propers anys. El Grup Impulsor està integrat per 18 representants de les entitats socials, econòmiques i veïnals més representatives de la ciutat. Així, hi tenen representació la CEPTA, l’AEQT, la PIMEC, l’Associació Hotelera de Tarragona, la URV, CCOO i UGT, la Subdelegació del Govern, la Delegació del Govern de la Generalitat, l’Autoritat Portuària, els quatre grups municipals amb representació a l’Ajuntament (PSC, CiU, PP i ERC) i les tres federacions veïnals de Tarragona. Aquest grup és l’encarregat, durant els propers mesos, de validar la documentació i el pla de treball resultant del procés de participació i elaboració del Pla.\nPresentació de la proposta de treball per elaborar el Pla Local d’Inclusió i Cohesió Social\nPer altra banda, durant el passat mes d’octubre, es van realitzar els tallers participatius de diagnosi del Pla Local d’Inclusió i Cohesió Social de Tarragona (PLICST). Grups de professionals del sector públic, d’entitats del tercer sector i membres d’entitats ciutadanes han reflexionat i intercanviat coneixements sobre els aspectes més rellevants de la inclusió i la cohesió social a la ciutat.\nD’aquesta manera, durant sis tallers, una pluralitat de participants van aportar les seves valoracions i experiència en cadascú dels àmbits de la inclusió social: la salut, l’educació i la formació, l’habitatge i l’espai públic, l’accés als drets polítics i de ciutadania, la renda i l’ocupació laboral i, per últim, les relacions socials.\nAquests tallers formen part de la diagnosi de les necessitats socials de la ciutat, etapa inicial del Pla Local d’Inclusió i Cohesió Social, un projecte que s’impulsa des de l’Institut Municipal de Serveis Socials, a través de la seva Oficina Tècnica. El Pla és de 4 anys i pretén ser el marc de planificació de polítiques socials de la ciutat, on l'Ajuntament, les administracions, els agents socials i la ciutadania treballen de forma conjunta per millorar la detecció de dificultats socials i ser més eficaços en la intervenció.\nDijous, es presentarà la proposta de treball per elaborar i desenvolupar el Pla d’Inclusió i Cohesió Social de Tarragona, al Palau de Congressos, en un acte que comptarà amb la presència de l’alcalde i dels principals agents socials de la ciutat. Al llarg del matí professionals de diverses ciutats catalanes presentaran experiències positives de PLICS desenvolupats a d’altres ciutats. Seguidament, dos experts provinents del món acadèmic ens parlaran sobre les noves necessitats socials i, més concretament, com es manifesten a la nostra ciutat. Durant la tarda, es celebraran tres seminaris simultanis per aprofundir en la realitat social de la ciutat.\nL’assistència a les jornades és oberta a tota la ciutadania i gratuïta (cal inscriure’s prèviament i les places són limitades).\nPrograma de la jornada "Tarragona: Una ciutat per la cohesió"


Porqueres tira endavant un paquet de projectes valorats en 330.133 euros - Diari de Girona\nPorqueres tira endavant un paquet de projectes valorats en 330.133 euros\nEls pressupostos més alts són per a la millora de carrers i ampliar el centre de dia de la gent gran\np.t.v. 11.10.2017 | 09:47\nL'Ajuntament de Porqueres (Pla de l'Estany) ha aprovat projectes de millora de la via pública, d'ampliació d'equipaments municipals i memòries valorades per a diferents projectes de serveis valorats, tots ells, en 330.133,28 euros. El gruix d'aquests diners són per a la millora de carrers i per a ampliar el centre de dia de la gent gran i la minideixalleria.\nEl pressupost més elevat puja a 147.605,90 euros i es correspon al reforç del paviment de diversos carrers de Porqueres, un projecte que l'últim ple municipal –celebrat el 4 d'octubre– va aprovar definitivament.\nDes del punt de vista de la quantia econòmica, també destaca l'ampliació del Centre de serveis de dia per a la gent gran, pressupostada en 101.335,52 euros, una obra de la que el ple en va aprovar el projecte bàsic i executiu de forma inicial.\nD'altra banda, la mateixa sessió plenària va aprovar la memòria valorada de tres projectes que estan directament relacionats amb la millora de serveis o d'espais públics.\nEs tracta de l'ampliació de la minideixalleria, que està pressupostada en 31.250,83 euros; de l'arranjament del camí de Cal Veler, que té un cost d'execució de 15.622,99 euros; i del reforç del paviment del camí d'accés a la urbanització Casellas Davall, uns treballs que estan valorats en 34.318,04 euros –totes les partides inclouen l'IVA.\nMés enllà de l'execució d'obres, o els tràmits previs per fer-les, l'Ajuntament –governat pel grup Independents de Porqueres– també va donar el vistiplau al Pla Local de Joventut des d'aquest any i fins al 2019.\nAl mateix temps, el ple municipal va aprovar un estudi de viabilitat tècnica i econòmica per a implantacre la recollida porta a porta dels residus municipals; alhora que va acordar incorporar-se a l'Associació de Municipis Catalans per a la recollida selectiva porta a porta.


Bones sensacions en l'inici de temporada del CN Tàrrega - Tàrrega Televisió\nTres equips: infantils, junions i absoluts s’han desplaçat aquest dissabte al CN Lleida amb dues competicions\nEl CN Tàrrega ha arrencat temporada aquest dissabte amb bones sensacions pels nedadors a la jornada de Lliga INF i JUN i trofeu “Fons i Estils”. Pels nedadors i nedadores més joves va ser la primera prova de fons que realitzaven i tots van lluitar i gaudir d’aquesta prova amb marques destacables. També va ser el primer test per veure on es troben els nedadors JUN i ABS, on van participar esportistes baixant les seves marques, però sent conscients que encara queda molta feina per fer.\nAl mateix temps, l’equip benjamí i la prebenjamina del Club Natació Tàrrega s’ha desplaçat al Cn.Cervera per començar la 1a competició de la Lliga. La prebenjamina del Club va participar en la primera jornada de lliga per equips, on els nens es coneixen entre ells i comencen a tenir el primer contacte amb la competició a través de curses i jocs. En aquesta ocasió van nadar crol, esquena, peus papallona i cursa de bombers. Més tard, l’equip benjamí es va enfrontar a la 1a Jornada de Lliga nedant les proves de 100 crol, 100 m o 50 m braça segons l’edat. A més, aquesta temporada i tornant a la normalitat, l’equip va poder gaudir de la prova de relleus, nedant 4×50 peus esquena. Ha estat un inici què els nens van viure amb ganes i molts nervis per tornar a reunir-se amb tots els nedadors dels diferents clubs lleidatans. Aquest cap de setmana debutaran els alevins.\nInforma: Ràdio Tàrrega


No tots els gels hidroalcohòlics protegeixen del coronavirus | Unsplash\nDes del Consell General d'Infermeria expliquen quins gels ajuden a la correcta desinfecció de les nostres mans\nper Beatriz Paricio Cabañas 31/07/2020 21:28h\nEl gel hidroalcohòlic s'ha convertit en una de les millors armes per combatre el coronavirus. Ja ningú dubta de la seva eficàcia a l'hora de la desinfecció de les nostres mans, així com de les superfícies amb les quals estem en contacte diàriament. Per això, no hi ha ningú que no porti a sobre una petita ampolla d'aquest gel en el nostre dia a dia.\nPerò, estem realment segurs que el nostre gel és el correcte per acabar amb el virus? El Consell General d'Infermeria ho té clar: no tots els gels hidroalcohòlics que s'estan venent ajuden a eliminar la Covid-19.\nEl Consell d'Infermeria adverteix: «Els ciutadans estan comprant gels que no serveixen»\nDes de l'Organització mantenen que «l'ideal seria rentar-se amb aigua i sabó» però davant la impossibilitat de poder accedir a un lavabo a prop, l'ús dels gels desinfectants es converteixen en el nostre millor aliat. Però perquè el seu ús sigui eficaç, hem de tenir en compte algunes coses a l'hora de comprar-los i convertir-los en la nostra arma contra el virus.\n«S'han de tenir en compte la concentració d'alcohol que porta i davant de quins microorganismes és efectiu» aconsellen des de l'organització. «Els ciutadans estan comprant i utilitzant alguns gels que no serveixen davant el virus, i el seu ús els dóna una falsa sensació de seguretat que pot arribar a exposar-los a la Covid-19, amb les conseqüències fatals que això pot arribar a suposar» assenyala Florentino Pérez Raya , president del Consell General d'Infermeria.\nPer combatre el coronavirus hem d'utilitzar gels amb efecte viricida | Consejo General de Enfermería\nA l'hora de comprar un gel que ens ajudi a la correcta desinfecció de les nostres mans, hem de diferenciar entre «els gels higienitzants i els gels desinfectants. Perquè un gel sigui desinfectant, ha de tenir un percentatge d'alcohol d'entre el 70% i el 90%». El Covid-19 es tracta d'un virus, pel que hem de comprar «hidrogels amb efecte viricida i molt preferiblement que compleixin la normativa UNE14476» aconsella la infermera del Consell General d'Infermeria, Maria Enríquez.\nPer garantir que estem protegits, hem de fer servir el gel a manca de poder rentar-nos les mans amb aigua i sabó, en el moment que toquem una superfície que pugui estar contaminada (parcs, comerços, transport públic, restaurants, bars...) i en més d'una ocasió quan estiguem amb persones que no formin part del nostre cercle de convivència.\nLa manera correcta d'aplicar el gel\nAplicar al palmell de la mà una quantitat de producte suficient perquè arribi a totes les zones de les teves mans.\n-Frega els palmells de la mà entre si per estendre el gel.\n-Frega el palmell de la mà dreta amb el dors de la mà esquerra i viceversa.\n-Frega els palmells de la mà entre si amb els dits entrellaçats.\n-Frega el dors dels dits d'una mà amb el palmell de la mà oposada, agafant-te els dits.\n-No oblidis els teus polzes: frega'ls amb un moviment de rotació mentre els agafa la mà contrària. Fes-ho amb les dues mans.\n-Frega les puntes dels dits de la mà dreta contra el palmell de la mà esquerra fent un moviment de rotació. També amb l'altra mà.\n-Un cop seques, les teves mans són segures.\nSobretot, cal evitar aplicar el gel en aquelles zones on la pell o les mucoses siguin més sensibles o estiguin danyades. A més, cal evitar exposar-lo a fonts de calor, ja que pel seu alt contingut en etanol, són altament inflamables. Per això, s'aconsella no fumar immediatament després del seu ús.\nSeguint aquests senzills consells estarem complint les recomanacions sanitàries i evitarem posar-nos en risc davant el virus. «El nombre de contagis no cessa i, com sanitaris que hem estat en primera línia de la pandèmia, no volem que es repeteixi una crisi igual que la que hem viscut en aquests últims mesos» recorda Florentino Pérez Raya.


biografia de phyllis diller, vida, fets interessants - Actriu, Març 2021\nhenry knox primerenca vida\nadvocat de Jeff Ashton\nolivia holt germans\nbiografia de kylie minouge\nkristin lands davis\nPhyllis Diller Biografia, vida, fets interessants - Març 2021\n17 de juliol de 1917\nComediant, actriu de cinema\nLima, Ohio, Estats Units d'Amèrica\nPhyllis Diller va néixer 17 de juliol de 1917, a Perry i Frances Driver. Va néixer a Ohio, Estats Units, en una ciutat anomenada Lima. Era un fill únic, i els seus pares eren majors de la norma acceptada per l’època i prou desproveïts d’emocions. Com que eren majors, Diller va ser sotmès a més funerals que altres nens de la seva edat, cosa que li va donar una estima apreciació a la vida.\nVa estudiar a Lima Central High School. Des d'allà, va anar al Conservatori de música Sherwood al Columbia College de Chicago, on va estudiar piano durant tres anys. Diller va decidir contra una carrera musical, i es va traslladar al Bluffton College per estudiar literatura, història, psicologia i filosofia.\nVa ser al Bluffton College quan va conèixer al seu primer marit, Sherwood Diller. Es van casar el 1939, cosa que va veure abandonar la universitat a Diller per convertir-se en mestressa de casa i criar els seus fills.\nPhyllis Diller Va tenir els seus fills entre 1940 i 1950. El 1952, Phyllis Diller va tenir diversos papers. Ella treballava en la difusió de la ràdio KROW a Oakland, Califòrnia, i va ser redactora de KSFO Radio a San Francisco. Phyllis Diller també treballava a la televisió: feia crítiques musicals per a un programa anomenat Pop Club Va ser allotjat per Don Sherwood i va rodar uns segments de 15 minuts per a una sèrie de televisió anomenada Phyllis Dillis, la companya amable de casa. Phyllis Diller Va debutar com a còmic de selecció el març de 1955, a La Ceba Morada, un club de San Francisco. Aleshores tenia 37 anys i comptava amb el suport total del seu marit. Es va reservar originalment durant dues setmanes, però el programa va tenir un èxit, que va acabar actuant durant 89 setmanes. La ironia va ser Phyllis Diller es va fer més popular com a còmic, la seva carrera empresarial va marxar a les roques i va fallar.\nPhyllis Diller va escriure el seu propi material i els va guardar a tots els arxivadors.\nL'èxit televisiu nacional va obtenir per a Diller després que va aparèixer a Jack PaarEspectacle aquesta nit, que va donar lloc a l'aparició El Saló Ed Sullivan. Mentrestant, va continuar executant les seves rutines de comèdia a tot arreu als Estats Units.\nPhyllis Diller després va gravar diversos àlbums de comèdia. La primera va ser el 1959 i van continuar durant la dècada dels seixanta.\nDurant aquest periode, Phyllis Diller Va començar a actuar al cinema i en va fer diverses amb Bob Hope. Tot i que els crítics van conservar en gran mesura les pel·lícules, van ser èxits de taquilla. Diller es va incorporar a Hope el 1966, viatjant a Vietnam durant la guerra per entretenir el personal militar que hi havia.\nAl seu retorn, Phyllis Diller va continuar actuant i actuant a la televisió i a les pel·lícules durant les següents dècades.\nVa estar a 44 pel·lícules, moltes actuacions, algunes com a excuses de veu en animacions A Bug & rsquo; s Life (1998) i alguns documentals. Les seves pel·lícules incloses Pink Motel (1982), Bufó amarg (2003), i Els hipsters (2009).\nPhyllis Diller també va aparèixer en 48 programes de televisió. Algunes eren sèries com Xips, El vaixell amorós, i Boston Legal. Altres eren espectacles de varietat pròpia.\nElla es va retirar oficialment de les actuacions stand-up el 2002. Diller va continuar, tot i així, fent aparicions ad-hoc com El programa d’aquesta nit amb Jay Leno el gener de 2007, i una aparició cameo al programa de televisió de realitat de Roseanne Barr & rsquo; s el 2011.\nPhyllis Diller Va ser també un autor, músic i artista.\nVa publicar diversos llibres, entre ells Phyllis Diller & rsquo; s Consells de neteja, Phyllis Diller & rsquo; s Manual de matrimoni, i La Mare completa. La seva autobiografia es va publicar el 2006. Va ser co-escrita amb Richard Buskin i es va titular: Like a Lampshade in a Whorehouse - My Life in Comedy.\nbiografia de John Goodman\nPhyllis Diller També havia mantingut el seu piano al llarg dels anys, i del 1971 al 1981, desconeguda per a molts, va actuar com a solista de piano amb orquestres simfòniques dels Estats Units. El seu nom artístic era Dame IllyaDillya.\nVa començar les seves obres el 1963 i va pintar al llarg dels anys setanta. Phyllis Diller va celebrar diversos esdeveniments artístics, a partir del 2003, on va exposar i vendre les seves obres d'art, vestuaris escènics i joies.\nPhyllis Diller va rebre diversos honors i guardons, entre els quals destaquen:\n1975: Guardonat amb una estrella al Passeig de la fama de Hollywood\n2004: Premi Governor del Festival de Cinema de San Diego & rsquo; s\n2012: Premi Lifetime Achievement de la seva ciutat natal Lima, Ohio\nPhyllis Diller estava casat i divorciat dues vegades.\nEl seu primer matrimoni fou Sherwood Diller el 1939. La parella va tenir sis fills junts, tot i que un dels fills només va sobreviure dues setmanes. La parella es va divorciar el 1965.\nPhyllis Diller segon matrimoni era Warde Donovan el 1965. Donovan va ser actor. La parella es va divorciar el 1975.\nlars ulrich edat\nPhyllis Diller La següent relació seriosa va ser amb Robert Hastings. Van estar junts des del 1985 fins al 1996 quan va morir Hastings.\nPhyllis Diller va dirigir el camí cap a les dones còmiques. No tenia ningú davant d'ella per modelar-se i aprendre a mesura que passava. No obstant, després va inspirar moltes dones per seguir-la al món de la comèdia especial.\nEl 2003, Phyllis Diller va donar alguns dels seus vestits més famosos, juntament amb el seu & ldquo; gag file, & rdquo; que conté més de 50.000 acudits al Museu Nacional d'Història dels Estats Units


Girona Excel·lent | Arrossos\nL’arròs de Pals.\nUn conreu agroambiental, un paisatge variable i espectacular al ritme de les estacions: els aiguamolls i les maresmes de l’Empordà van ser l’única zona productora d’arròs del Principat des del segle XIV fins al XIX. Si el segle XX va ser un període molt cíclic, de crisis i de qüestionament del conreu, els primers anys del segon mil·lenni ho són de reconeixement i prestigi gastronòmic.\nAvui, una vintena de pagesos, principalment del Baix Empordà, conreen al voltant d’un miler d’hectàrees de diverses varietats, d’entre les quals destaquen les de la família bahia, el clàssic arròs rodó, ideal per als arrossos que es volen impregnar de suc, de sofregit i de totes les aromes de verdures, mar i muntanya.\nEnvoltats del Parc Natural dels Aiguamolls, a l’Alt Empordà, i del Montgrí, les Illes Medes i el Baix Ter, al Baix Empordà, els arrossers estan molt compromesos amb l’entorn. Fan un conreu agroambiental, per afavorir la fauna i el paisatge. Any rere any dediquen els mesos de fred a reconvertir els camps en els aiguamolls originals. Un cop inundats, entre final d’abril i primers de maig, fan la plantada. És tot un espectacle, com la recol·lecció, en plena tardor.\nEls arrossos amb segell Girona Excel·lent 2016 – 2017\nArròs Molí de Pals – rodó perlat.\nPropietaris des del 1984 de l’històric molí d’arròs de Pals, documentat des del segle XV, els Parals saben que els arrossos a la cassola necessiten varietats que absorbeixin bé el suc, com el tradicional bahia, la varietat més conreada a Pals.\nCategoria: Arròs rodó\nEmpresa: Arròs de Pals, SL\nArròs Molí de Pals – semillarg cristal·lí.\nArrossers des de fa diverses generacions, la família Parals conrea diverses varietats d’arròs, d’entre les quals destaca el semillarg loto, delicat i sofert alhora.\nCategoria: Arròs semillarg\nCuiner i assessor gastronòmic\nGastrònom i escriptor de cuina\nCuinera del restaurant L’Alqueria, de Girona\nArròs a la cassola amb múrgoles, espàrrecs i colomí\nArròs de conill, sèpia i escamarlans\nPaella d’aviram, mongetes i cargols\nArròs de pop amb trompetes


Ordinadors i impressions a la Biblioteca\nReprografia i Mediateca\nÚltima modificació: 19/02/2020 | Font: Biblioteca\nLa Biblioteca disposa d'accés a la xarxa wifi de la Universitat. Si portes el teu propi ordinador o dispositiu mòbil, pots connectar-te a internet seguint les indicacions del Servei d'Informàtica de l'UJI.\nSi ho prefereixes, la Biblioteca t'ofereix el servei de préstec d'ordinadors portàtils que es por demanar al taulell de préstec.\nA més la Biblioteca compta amb dos espais on pots treballar amb ordinadors d'ús públic:\nLa Mediateca, situada a la planta baixa de la Biblioteca, disposa de 92 ordinadors (PC i MAC) amb connexió a internet. Per utlizar els equips és necessari identificar-se mitjançant l'usuari i la clau corporatius (correu electrònic de l'UJI).\nA la 2a planta de la Biblioteca trobareu també 36 ordinadors PC amb connexió a internet.\nLes impressions des dels ordinadors de la Biblioteca es poden arreplegar en qualsevol servei de reprografia del campus universitari (Reprografia CD: Biblioteca (planta 1), Escola Superior de Tecnologia i Ciències i Experimentals, Facultat Jurídiques, Facultat Humanes i Facultat de CC de la Salut)\nEl Servei de reprografia de la Biblioteca es troba a la cabina número 108 (primera planta), amb el següent horari: De dilluns a divendres: de 8 a 14h.\nTelèfon: 964 72 87 92\nA més hi ha una màquina fotocopiadora d'autoservei (funcionen amb monedes) en la 1ª planta de l'edifici (replà de l'escala d'emergència situada a la sala de lectura del Bloc A)\nPer a més informació sobre les impressions des de la Biblioteca i des de les aules d'informàtica de la Universitat, consulteu impressió en les aules


Quan la veritat es tuneja | Institut Galileo Galilei\n← Ai, els adolescents…\nLa solució del mes d’abril i final del concurs →\nQuan la veritat es tuneja\nPosted on 30 Abril 2015 by insgalileogalilei | Deixa un comentari\nAlumnes d’ESO debaten amb aquest diari sobre la seva relació amb els pares i admeten que maquillen una mica la realitat.\nDivendres 24 d’abril, 8.15 hores. Evaristo, director de l’IES Torre del Palau de Terrassa, i Abel, coordinador d’ESO del centre, se’n van de la classe perquè aquí són l’autoritat i la seva presència podria coartar els nois. Bé per ells. Dins de l’aula, 40 joves de 16 anys i un redactor d’EL PERIÓDICO parlen sobre la comunicació entre pares i fills; des del respecte, sense furgar en intimitats. Admeten que maquillen la realitat, que no diuen tota la veritat. I reclamen espai, viure la seva vida, que se’ls tracti com adults. Amb un llenguatge molt més directe i vivencial, demanen el que els psicòlegs i sociòlegs recomanen: confiança, empatia. I un diàleg d’anada i tornada.\nCosta arrencar les paraules però es van animant. Acabaran sent uns 12 els que participaran en el debat. La resta escolta, no sembla que passin de tot. Aquest és un exercici voluntari i el que ho desitgi pot abandonar la sala, sense problemes. Ningú se’n va. «La meva mare m’ho pregunta tot a l’hora de sopar. No sempre, però sí molt sovint. Jo l’hi explico, però sense dir-li la veritat de la veritat». El jove prossegueix: «Crec que acaba colant, perquè sembla que es queda tranquil·la». Sovintegen les rialles còmplices quan un company deixa anar una cosa que sembla que els passa a tots, com el record de la mare «que no et deixa en pau», o el pare «que t’enganxa la mentida per la cara que fas i no et deixa fins que li dius una altra cosa que el deixa satisfet». La veritat es tuneja, asseguren, per por a les conseqüències. «No ho explico tot perquè em fa por la bronca que vingui després»,admet un. «Que no preguntin, i així no tindran disgustos i ens evitarem converses incòmodes», clama un altre.\nVa arribar un bon dia en què a casa van començar a caure’ls «interrogatoris», ja que és així com diuen que se senten a vegades, interrogats. Va ser el pas de primària a secundària, quan els pèls apareixen per sota del cap, la dona floreix, els amics s’enforteixen i les relacions se solidifiquen. A una de les noies de quart d’ESO no la molesta que a casa la interroguin. Ho comparteix «tot» amb la seva mare perquè creu que és l’única manera que confiï en ella, que la deixi fer. «Si ella coneix la meva versió, tot és més fàcil, encara que algunes coses, poques, me les guardo per a mi».Mou el cap i somriu amb timidesa. No és difícil intuir què sol reservar-se per a si mateixa.\nUna prova a mitja xerrada per espavilar el personal. Els alumnes elaboren una llista de cinc accions no gaire populars: fumar, beure alcohol, escapar-se de casa, no estudiar prou i conduir sense carnet. ¿Quants de la classe han perpetrat almenys una d’aquestes coses? Gairebé tota l’aula amb la mà alçada. ¿I quants creieu que els vostres pares també l’aixecarien? Tothom aixeca la mà una altra vegada. Se’ls explica que la generació dels seus pares, que tenen entre 40 i 50 anys, van tenir una adolescència que els avis i ancestres no van poder disfrutar perquè els va tocar treballar, resguardar-se de les bombes o cuidar un germà. Temps d’estretors. «Van passar de la infància a l’edat adulta», escolten, amb gest contrariat. Els seus pares la van disfrutar en democràcia i van tenir el temps i la llibertat de cometre bogeries, errors, els que ara volen evitar que ells repeteixin. «El meu pare era un peça fins que va conèixer la meva mare, i crec que per això la tinc sempre a sobre, perquè no vol que acabi com ell», argumenta un d’ells.\nUna de les noies que més participen, i que descriu una comunicació molt fluida a casa, reivindica el «dret d’equivocar-se». S’explica: «Li dic a la meva mare que m’ha de donar una certa llibertat per cometre errors perquè jo sola em pugui adonar que no he d’anar per aquest camí. Ells no tenen por dels nostres errors, sinó que ho passem malament, que ens facin mal, però no poden protegir-nos sempre». Tota una lliçó. En qualsevol cas, aquesta jove de família dialogant troba a faltar una mica més d’empatia en els moments de col·loqui familiar. Perquè a ella li agrada parlar del que li passa, i la seva mare, diu, «sempre vol donar una visió global de les coses», és a dir, anar del cas concret a la lliçó de vida. «Això em fa pensar a vegades que no m’entén, que posa exemples que no tenen a veure amb mi».\nTambé troben a faltar, així ho raona una noia, que els grans els expliquin les seves coses. No entén que els fills hagin d’explicar-ho tot de les seves vides i que en canvi els pares no comparteixin res del seu dia a dia, de les seves preocupacions. «M’agradaria saber més perquè jo els ho dic tot i els tinc molta confiança, però ells no expliquen mai res, i això em fa pensar que potser no confien en mi. M’agradaria saber més coses d’ells, però alguna vegada que he preguntat m’han respost que és la seva vida i s’han tret el marró de sobre. ¿I la nostra de qui és?». Irrefutable. Agafa el fil una companya: «Confio molt en la meva mare i m’agradaria que ella confiés més en mi, que m’expliqués els seus problemes perquè jo pugui ajudar-la, perquè potser la puc ajudar amb les seves coses, ¿no?».\nNo som tontos\nAl fons de l’aula destaca un alumne espavilat que s’explica molt millor del que es podria esperar d’un noi de 16 anys. Coses dels prejudicis. Riu quan explica que els seus pares li agafen el mòbil per espiar els seus missatges i l’historial de l’explorador. «Es pensen que sóc tonto, que no sé que el revisen. El tornen a deixar on era, com si no passés res, com si jo no me n’hagués adonat. ¿Potser miro jo el seu telèfon? ¿Què passaria si els demanés que em deixin veure què tenen al seu mòbil?». Molts assenteixen, en un claríssim gest d’«això també m’ha passat». Tots tenen mòbil a la butxaca. En una altra votació a mà alçada, la majoria creu que a casa els el van comprar perquè així els pares els controlen més i millor. «Em pregunten amb qui parlo, amb qui xatejo, quines pàgines miro…». «A mi no se m’acudiria preguntar-los aquestes coses. ¿Per què ho fan ells?». Una altra vegada una sensació de constant fiscalització. «Per a ells és complicat, perquè si no ens controlen potser penses que no fan de pares, però si es passen… és insuportable».\nNo parlen amb ressentiment, més aviat amb una mica de frustració i certa contradicció. Coincideixen que els seus pares els coneixen bé, però a la vegada confessen un cert maquillatge en moltes de les coses que comparteixen. «Bé, sí, ells es pensen que ens coneixen, i segur que és així, però tampoc pots conèixer algú al 100%, ¿no?», aporten des de les primeres files. I ells, ¿ho saben tot dels seus pares? Fan cares rares, com recreant imatges del pare i la mare que un preferiria evitar. Després riuen. «¡¡No, no ho volem saber tot!!», combreguen.\nFacebook i l’àvia\nLes xarxes socials i l’ús dels xats també són tema de debat habitual a casa d’aquests joves del Vallès Occidental. En aquesta matèria els seus pares viuen en l’edat mitjana, mentre que ells experimenten gairebé diàriament amb una aplicació que va més enllà de la que estava de moda la setmana passada. El Facebook, coincideixen, se’ls ha quedat antiquat. Per dues raons: una, els seus pares també hi són, i dues, necessiten una cosa més àgil, més immediata, més rabiosa. Un relata que no accepta ningú que sigui d’una edat superior a la dels seus cosins. Amb una sola excepció: «He acceptat la sol·licitud d’amistat de la meva àvia perquè de passada li dono un cop de mà perquè no sap fer-lo servir». Sona el timbre i els professors entren. Una bona experiència. Encara que qui ho sap, potser a EL PERIÓDICO també li han dit veritats a mitges, el que volia sentir. Són les coses de l’adolescència.\nAquesta entrada s'ha publicat en adolescència, Premsa i etiquetada amb pares. Afegiu a les adreces d'interès l'enllaç permanent.


Tertúlia esportiva «EL CORNER» 20 gener 2020 | La Finestra\nInici Esports Tertúlia esportiva «EL CORNER» 20 gener 2020\nTertúlia esportiva «EL CORNER» 20 gener 2020\nAquest cap de setmana, la jornada ha estat marcada pel temporal Gloria. Els partits que s’havien de jugar el dissabte dia 19, es van poder jugar, però no així, els que s’havien de jugar el diumenge, es van suspendre.\nEls juvenils de Faura, van jugar el dissabte en el Municipal de Faura i es van trobar davant un bon equip, l’Almacera. Prompte van marcar els de Faura, però es van veure sorpresos pels visitants, els van empatar i quan van voler, ja no van poder. No van fer un bon partit.\nEl partit en el camp de la Corona de l’Almenara davant el l’Alcora, es va suspendre per la pluja.\nLes dones del Quart ens tenien acostumats a bons resultats que, en aquesta jornada, en el camp del Rocafort, es va trencar la ratxa en plena tempesta de Gloria. El resultat 2-1, per a les locals.\nEl Quart masculí, quan mancant cinc minuts per a finalitzar el partit perdien per 2-0 gols i es presumia el pitjor. Borja amb dos espectaculars gols, van aconseguir un meritori empat a dos i van trencar la ratxa de no puntuar.\nA continuació poden escoltar la tertúlia amb el convidat Juanjo Mela, jugador del Quart.\nArticle anteriorGloria envaeix les platges d’Almenara, Gola de Quartell, Corinto,…\nArticle següentLas inundaciones y el granizo recrudecen los daños de la borrasca Gloria a la agricultura valenciana\nL’AJUNTAMENT D’ALMENARA I EL CLUB ALMENARA ATLÈTIC SIGNEN EL CONVENI DE...\nEl Kiwa-Quart guanya el derbi en Faura 10-70, i es posa...


Raquel Cohen: donació i dipòsit de part de la seva obra artística a la Fundació Lluís Coromina | Fundació Lluís Coromina\nUna part de l’obra artística de l’escultora Raquel Cohen ha estat donada i dipositada a l’espai El Puntal-Laboratori de les Arts de la Fundació Lluís Coromina. Després d’arribar a un acord amb la neboda de l’artista, aquesta donació de vint-i-una peces de l’artista és de gran interès per a la Fundació, que s’ha compromès a visibilitzar i difondre l’obra de l’escultora a través de diverses activitats i exposicions a nivell individual i col·lectiu.\nLes 21 escultures formen part de la sèrie Éssers de llum. Escultures de coure, llum i tècnica mixta. Es tracta d’una col·lecció d’escultures inspirades en el món natural i en diversos símbols universals les quals expressen, segons afirmava l’artista americana, “el meravellós sentit de lo inefable”. Així doncs, les diverses peces d’aquesta col·lecció són el fruit de més de dues dècades dedicades a explorar els canals d’únió entre la forma i la llum. Les formes de les escultures han estat creades especialment per a actuar com a vehicles que contenen i projecten la lluminositat.\nNascuda a Chicago (Estats Units), Raquel Cohen és una escultora pionera en la poetització de la llum artificial. Resident durant molts anys de la seva vida a l’Estat espanyol, l’autora va encisar-se amb la màgia lumínica de la Barcelona nocturna contemplada des de Vallvidrera, i més tard va descobrir els efectes curatius, la poesia i la bellesa que podia produir la llum artificial.\nEl seu art és un pretext per a la indagació sobre els trets essencials i comuns entre les diferents cultures del planeta. Raquel Cohen treballa textures i formes orgàniques, inspirant-se especialment en les formes i espècies aquàtiques, així com en la seva transmutació elèctrica nocturna, com és el cas de les meduses, les algues o els peixos. La dialèctica amb la llum de cada escultura es manté durant el dia gràcies a les textures serenes verdes, grogues i vermelloses, aplicades sobre coure, plàstic o teranyines de filferro curtides pel temps. Tot i així, l’efervescència òptima entre la llum i l’escultura arriba al vespre, quan se’n va la llum del sol i les llums amagades dins l’escultura es van filtrant a través dels porus de la matèria escultòrica, i projecten unes impressionants ombres gravades als murs.\nRaquel Cohen podria ser considerada una “escultora de llums”. En la seva obra és predominant la referència escultòrica que ens transmeten les projeccions de llums. Els jocs lumínics que es mouen a la paret adquireixen una tercera dimensió, i l’escultora ho identifica amb el creixement de la naturalesa, amb la que se sent plenament identificada. És precisament en aquesta identificació quan l’artista millor optimitza i desplega el seus cinc sentits i ens ofereix la vessant més fecunda del seu art.\nAquesta donació s’emmarca dins l’estratègia de la Fundació Lluís Coromina per consolidar i donar a conèixer els llegats de diversos autors d’interès que viuen o treballen a casa nostra. Més enllà de l’obra de Raquel Cohen, aquesta tasca de divulgació s’ha fet també amb l’obra de Lluís Vilà, amb les escultures del dissenyador Rafael Marquina i amb el suport al llegat de Carles Fontserè.\nL’any vinent es podran veure les peces cedides a la Fundació en una exposició creada especialment per difondre l’obra de l’artista americana.


El Fòrum Ramonet organitza tres ponències al voltant de la seguretat i la força física dels castellers\n-Neix l’espai de debat casteller Fòrum Ramonet de la mà dels Verds\n–Vídeo | La ponència de Jaume Roset a les XXI Jornades de Prevenció de lesions\nEmmarcat en les celebracions del 70è aniversari dels Castellers de Vilafranca, el Fòrum Ramonet, juntament amb l’Àrea de Rendiment i Salut dels Verds, organitzen el pròxim dissabte 14 d’abril tres ponències castelleres amb la seguretat i la força física dels castellers com a nexe d’unió. Els ponents seran els doctors Jaume Rosset, Jordi Porta i Alfred Irurtia, i estaran presentades per Ricard Rafecas, director del setmanari El 3 de vuit, i moderades per Jordi Bertran, gestor cultural.\nLa ponència inaugural anirà a càrrec del Doctor Jaume Rosset, especialista en Medicina de l’Educació Física i l’Esport i exdirector científic i mèdic de la Coordinadora de Colles Castelleres de Catalunya. Sota el títol “El passat i el futur del risc dels castells”, analitza què s’ha de fer perquè els castells siguin més segurs i trobarà respostes sobre els possibles riscos que es podrien produïr en un suposat castell d’onze pisos.\nEn segon lloc, Jordi Porta, Catedràtic del Departament de Salut i Ciències Aplicades a l’INEFC Barcelona, exposarà les seves teories que es podrien aplicar a través de la força física dels castellers per poder realitzar un tres d’onze amb folre, manilles i puntals, amb la ponència “Els castells del segle XXI: què es necessita per assolir el 3 d’11 amb folre, manilles i puntals i 9 nets”. Per últim, el Sotsdirector d’Estudis INEFC Barcelona, Alfred Irurtia, presentarà un estudi que posarà en relleu la rel·lació pes-força dels castellers a través de l’edat i el gènere, per tal d’optimitzar els pisos dels castells amb la ponència “Nens o nenes, nois o noies, homes o dones? Quin gènere és més eficient per a cada pis?”.\nLes ponències se celebraran a partir de 2/4 de 7 de la tarda a l’auditori del Fòrum Berger Balaguer, situat a la Rambla Nostra Senyora núm. 6 de Vilafranca i tindran una durada de 30 minuts cadascuna.\nArticle anteriorTrobada una foto inèdita d’un pilar de 6 dels Nens del Vendrell de fa 50 anys\nArticle següentUna cinquantena de colles castelleres participaran a la manifestació del 15 d’abril a Barcelona per reclamar l’alliberament dels presos polítics


12/01/2021 01:20:25 AM\nJoana Serrat, Queralt Lahoz, La Casa Azul i Oques Grasses, entre els Premis Altaveu\nXavier Mercadé, fotògraf oficial del festival en diverses edicions, ha estat premiat per la seva trajectòria professional\nEl dia 9 de setembre es lliuraran els Premis Altaveu en el marc de la 32a edició del Festival Altaveu . En aquesta ocasió els guardons reconeixeran artistes i iniciatives musicals dels anys 2020 i 2021. Joana Serrat, Queralt Lahoz, La Casa Azul i Oques grasses estan entre els artistes premiats. Altaveu ha volgut reconèixer també la llarga trajectòria professional del malaurat fotògraf Xavier Mercader.\nPremi Trajectòria: XAVIER MERCADÉ. En 37 anys de carrera hem vist les seves fotos a tot arreu. Fotògraf compromès amb el seu temps i amb la música que es fa, dia a dia, a casa nostra, vingui d'on vingui. Ha estat durant anys el fotògraf titular de l'Altaveu.\nPremi Alça la Veu 2020: PLAM (Plataforma estatal por la música). Per haver aconseguit posar d'acord a la major part del sector de la música en directe i lluitar per adequar la llei que regula la contractació d'artistes en espectacles públics.\nMenció especial a la trajectòria de VÍCTOR NUBLA. Perquè la seva estela ens orienta en el camí de la vida, deixant-nos un record inesborrable d'agitació cultural, de perspicàcia literària, de bogeria musical.\nDes del 1990, destacats artistes (Maria del Mar Bonet, Jaume Sisa, Silvia Pérez Cruz, Manel, Albert Pla, Peret, Txarango, Quimi Portet, Adrià Puntí, Estopa, Lluís Llach, Roger Mas, Joan Colomo o Antònia Font), programacions (el Sónar, el Festival de Flamenc de Ciutat Vella, el Festival Internacional de Jazz de Terrassa o el Faraday) i professionals (Taller de Músics, Verkami, BCore Disc o Heliogàbal, entre d'altres), han estat alguns dels premiats. El Jurat dels Premis Altaveu està format per músics, periodistes i professionals del món de la música, així com l'organització del Festival.


Agricultura i sector treballaran junts en la gestió dels 3.000 MEUR del Pla de transformació de l’àmbit agroalimentari - Món Rural\nJordà informa sobre el nou model d'execució dels deu projectes transformadors inclosos al Pla de reactivació econòmica\nLa consellera d’Agricultura, Ramaderia, Pesca i Alimentació, Teresa Jordà, ha informat el sector, durant la Taula Agrària extraordinària celebrada aquest dimarts, sobre el procés d’execució del pla de 3.000 milions d’euros per impulsar la bioeconomia i transformar en els pròxims anys el sector agroalimentari, forestal i marítim aprovat al juliol. Aquests recursos, que han de servir per tirar endavant deu projectes transformadors inclosos en el Pla de reactivació econòmica i protecció social del Govern (CORECO), es gestionaran a través d’entitats vinculades al sector (associacions, cooperatives i empreses) que, de la mà d’Agricultura, treballaran per ajudar empreses i sector a tirar endavant i superar la crisi derivada de la covid-19.\nLa reunió, convocada per la consellera Jordà, s’ha fet aquest dimarts amb la participació dels representants d’Unió de Pagesos, JARC i FCAC, les organitzacions agràries representades a la Taula Agrària. Jordà ha exposat que les decisions que s’adoptin en relació amb la gestió d’aquests fons es prendran d’acord amb el sector, segons ha dit Jordà.\nDurant el transcurs de la Taula Agrària, tant les organitzacions agràries com els representants d’Agricultura, han convingut que el sistema d’assignació dels fons comunicat per l’Estat “no és l’esperat, ni el desitjat”, ja que “deixa poc marge al Govern per a la seva gestió”. Per poder fer arribar aquest nou model d’execució dels projectes de la CORECO a tots els interessats, la consellera d’Agricultura té previst fer una nova reunió amb la resta sector, el pròxim divendres.\nEl gruix dels projectes s’executarà abans de l’any 2020, amb un import previst de 2.207 milions d’euros. La resta de la inversió fins a arribar als 3.000 milions, és prevista fins a l’any 2032. A banda dels deu projectes d’Agricultura, el Pla de reactivació econòmica i protecció social del Govern inclou dos projectes més del Departament de Territori i Sostenibilitat vinculats també al sector agroalimentari. L’import total dels dotze projectes és de 3.911,10 milions d’euros.\nEl Departament d’Agricultura treballa des de fa temps en un canvi de model que ara amb aquests nous projectes s’acabarà de materialitzar. La transformació des de la cogovernança amb la participació activa de les diferents administracions, dels agents econòmics, socials, ambientals i polítics i de la ciutadania en general en la configuració de les noves polítiques.\nFinalment, la Taula Agrària ha manifestat la impossibilitat d’efectuar el pagament d’ajudes excepcionals previstes al Reglament UE 2020/872 del Parlament Europeu per a l’any 2020 ja que la modificació del Programa de Desenvolupament Rural (PDR) ja es va produir i, també, perquè el PDR a Catalunya té els fons compromesos, en pagaments i convocatòries.\nEtiquetes: AgroalimentacióAlt Pirineu i AranÀmbit metropolitàCamp de TarragonaComarques centralsComarques GironinesEconomiaPenedèsPonentTerres de l'EbreText\nEls ecosistemes mediterranis s'escalfen un 20% més ràpid que la mitjana mundial pel canvi climàtic


La Mancomunitat del Solsonès faràun nou dipòsit\nLa Mancomunitat del Solsonès farà un nou dipòsit\nActualitzada 15/01/2022 a les 10:00\nLa Mancomunitat d’Aigües del Solsonès prioritza aquest any la construcció d’un nou dipòsit d’aigua per garantir i millorar el subministrament d’aigua potable a la zona sud de la comarca. L’entitat ha aprovat el pressupost per aquest exercici, que ascendeix a 1,4 milions d’euros, dels quals 426.000 es destinaran a inversions. Fonts de l’organisme van explicar que la inversió més elevada que està prevista aquest any és la construcció d’aquest nou dipòsit a la zona de Cal Bresolí, al terme municipal d’Olius.\nUn dels dos vasos actuals és antic, ha quedat obsolet i presenta algunes deficiències estructurals. Sergi Palou, membre de la junta de la Mancomunitat i representant del municipi de Pinós, va apuntar que aprofitant les obres s’incrementarà la capacitat d’aquest dipòsit. Està previst que les obres es puguin licitar aquest trimestre i començar-les a partir de l’estiu.\nL’actuació serà finançada amb fons propis de l’entitat i amb ajuts de la Diputació. Així mateix, també es preveu reforçar diferents trams de canonada de la xarxa de distribució de l’aigua amb la substitució dels trams més deficients. “Tenim una xarxa de més de set-cents quilòmetres de canonada i alguns trams han quedat obsolets i presenten pèrdues que s’han d’evitar”, va dir.\nRenovació de comptadors d’aigua eficients\nEntre les inversions previstes, la Mancomunitat també contempla la renovació d’una part dels comptadors d’aigua dels municipis abonats. Es canviaran els més antics per altres de més eficients amb telecontrol. Per la seua banda, Solsona també invertirà aquest any 93.500 euros en el desplegament de comptadors d’aigua de telelectura a tot el municipi.


Real Club de Tenis de Barcelona - Pablo Carreño jugarà les semifinals del US Open\nPablo Carreño jugarà les semifinals del US Open\nFeliciano i Marc López també buscaran la seva classificació per la final de dobles contra els germans Bryan.\nL’actuació dels jugadors del Reial Club de Tennis Barcelona-1899 al US Open està sent memorable. Pablo Carreño, que aquest mateix any ja va assolir les semifinals al Masters 1.000 d’Indian Wells, va aconseguir la classificació per disputar les semifinals de l’últim Grand Slam de l’any. L’asturià va guanyar a l’argentí Diego Schwartzman per 6-4, 6-4, 6-2 i s’enfrontarà en busca d’un lloc a la final al sud-africà Kevin Anderson, que va derrotar al local Sam Querrey.\n“És increïble” va assegurar només acabar el partit el jugador de l’RCTB-1899. “És una cosa que sempre he somiat però que no creia que podria arribar. Estic molt feliç d’estar a les semifinals” va reconèixer emocionat el tennista. Carreño va assolir els quarts de final de Roland Garros i va aconseguir el tercer títol de la seva carrera a l’ATP 250 d’Estoril sobre terra batuda. També va assolir la final a l’ATP 500 de Rio de Janeiro.\nA l’altre costat del quadre també tenim segur un jugador de l’RCTB-1899 a les semifinals ja que Rafa Nadal i Andrey Rublev s'enfrontaran entre ells aquest dimecres.\nAl quadre de dobles també tindrem representació de l'RCTB-1899 a les semifinals. Feliciano i Marc López, per segon any consecutiu, buscaran la gran final després de superar als holandesos Robin Haase i Matwe Middelkoop per 6-4 i 7-5. Els seus propers rivals seran els germans Bob y Mike Bryan, que competiran davant del seu públic.


Colònies al Montseny | Fundació Ateneu Sant Roc\nDel 29 al 31 de desembre hem estat de colònies al Montseny. Només tres dies però hem gaudit moltíssim. Una casa ideal al mig del bosc, uns dies prou bons, caminades per la muntanya, tallers, jocs… fins i tot la festa de Cap d’any amb un dia d’antelació. Infants, joves i monitors hem desconnectat de la quotidianitat i hem recarregat piles.\nActivitats de vacancescolòniesMontseny\nL’Esplai Borinot i el grup de mutanya fent descoberta de la part més alta de Badalona →


La història de Li o Malic a la Xina\nNo tots els dracs es dediquen a menjar princeses. A la Xina, per exemple, rescaten critaures. Un d'ells és el poderós drac de la raça dels Bons, que adopta a la Li i la converteix en la noia més bonica de tot Orient. És un bon partit, perquè qui aconsegueixi casar-se amb ella es convertirà en Emperador de la Xina. Ara bé, primer el pretendent l'haurà de rescatar de la cova del drac. Només hi ha un home capaç de fer-ho: en Malic, l'aventurer ibèric.


La CRT repudia el nou intent de cop d'estat pro-imperialista a Veneçuela\nLa CRT repudia el nou intent de cop d’estat pro-imperialista a Veneçuela\nEl Corrent Revolucionari de Treballadores i Treballadors (CRT) de l'Estat espanyol crida a mobilitzar-se contra el nou intent de cop d'estat de Trump i Guaidó a Veneçuela.\ndimecres 1 de maig de 2019| edició del dia\nL’autoproclamat “president interí” de Veneçuela, Juan Guaidó, al costat de l’opositor Leopoldo López i sectors de les forces armades han encapçalat des d’ahir al matí un intent de cop d’Estat.\nL’assessor de Seguretat Nacional dels Estats Units, John Bolton, va sortir a mostrar el seu suport explícit. els Estats Units ve promovent l’ofensiva colpista contra Veneçuela, augmentant l’intervencionisme imperialista a la regió com no es veia en les últimes dècades.\nEls colpistes compten també amb el vistiplau de tota la dreta continental. El govern del dretà Bolsonaro va manifestar immediatament la seva sustentació al cop d’estat, igual que ho van fer els mandataris de l’Argentina, Colòmbia i Panamà.\nA l’Estat espanyol, la ministra portaveu del Govern del PSOE, Isabel Celaá, declarava ahir que “Desitgem amb totes les nostres forces que no es produeixi un vessament de sang, donem suport a un procés democràtic pacífic i apostem per la celebració immediata d’eleccions presidencials”, però sense condemnar obertament el cop d’estat. Alhora, reiterava que va ser “un encert” de l’actual govern atorgar el seu suport a Guaidó i va assegurar que aquest “sens dubte” compta amb “legitimitat” per a portar endavant una transició a Veneçuela.\n“Pedro Sánchez va ser un dels primers mandataris europeus a reconèixer a Guaidó com a president legítim, mostrant que actua com a fidel defensor dels interessos de les multinacionals i l’imperialisme espanyol a Amèrica Llatina”, manifestava Lucía Nistal, referent de la CRT a Madrid.\n“Els mitjans de comunicació del mainstream espanyol, que van titllar de ‘colpisme’ el referèndum de l’1-O pel dret a decidir, ara no anomenen les coses pel seu nom, i oculten que el que està en curs és un intent de cop d’Estat que si triomfés només augmentaria els patiments del poble treballador a Veneçuela i a Amèrica Llatina”, declarava Santiago Lupe, dirigent de la CRT.\nPer això, la CRT “repudia aquest intent colpista i cridem a la mes àmplia mobilització internacional contra l’ofensiva proimperialista, sense que això signifiqui brindar suport polític al govern de Nicolás Maduro”.\nAquest 1r de Maig la CRT porta entre les seves consignes el lema: “Fora l’imperialisme de Veneçuela! A baix el cop d’estat! Per la mobilització independent dels treballadors i el poble!"\nGuaidó llama a un golpe con el imperialismo estadounidense y el apoyo de la dcha latinoamericana. El "mal menor" de Pedro Sánchez manda su apoyo al golpista. La dcha venezolana y Trump no son la salida para la clase trabajadora de Venezuela! Repudio a la injerencia imperialista!\n— Lucía Nistal (@Lucia_Nistal) April 30, 2019\nEl @PSOE @populares @CiudadanosCs y @vox_es coinciden en tachar de golpe de Estado al referéndum del #1O y negar que es eso mismo lo que está pasando en #Venezuela .Repudio absoluto al golpismo de la derecha venezolana y las injerencias imperialistas, sean yankis o españolas\n— Santiago Lupe (@SantiagoLupeBCN) April 30, 2019\nEl "progresista" gobierno de Sánchez lanza su apoyo al golpista Guaidó, alineandose nuevamente con la derecha latinoamericana y el imperialismo yanki. Rechazo absoluto a la injerencia imperialista en Venezuela\n— Verónica Landa (@lierolaliero) April 30, 2019\nURGENTE Venezuela 🇻🇪 Guaidó llama a un alzamiento militar con apoyo de Estado Unidos 🇺🇸 Otro intento de golpe reaccionario: hay que frenarlo con la movilización y repudio internacionalista\n— Josefina L. Martinez (@josefinamar14) April 30, 2019\nSolidaritat internacional / Solidaritat / Ofensiva imperialista a Veneçuela / Anti imperialisme / Veneçuela / Internacional\n2El capitalisme destrueix el planeta, destruïm el capitalisme\n3Ni feminisme “carcerari” ni escraches com a estratègia: com combatre la violència patriarcal\n4De la fragmentació a l’hegemonia: cruïlles de la lluita de classes actual\n5A tot el Brasil se sent l’aturada educativa contra Bolsonaro\nActe a Madrid contra la repressió a Catalunya i pel dret a decidir\nMobilitzacions a l’estranger contra la sentència del Suprem\nManifestació a Hong Kong per les mobilitzacions contra la sentència


Skateboard per a principiants\nNomés ahir, el vostre bebè va aprendre a caminar amb un tricicle, i avui un skate va patir una broma. No t'espantis, i en cap cas no ho neguis, perquè aquests desitjos només necessiten ser encoratjats. Esport: és meravellós, i fins i tot, a primera vista, extrem, com el skate. El més important és abordar a fons l'elecció del skateboard i dominar les regles bàsiques de la conducció.\nCom triar un skate per a un nen?\nEl mercat dels béns i equips esportius està superpoblat, i això només complica l'elecció d'un model de patinatge adequat per als principiants. Cares i barates, de diferents amplades i longituds, amb corbes laterals i sense, que està lluny de tots els criteris pels quals les juntes oferts pels fabricants difereixen. Com recollir un nen de skate, per protegir-lo de la lesió i no desincentivar el desig de caminar més enllà? Com triar productes d'alta qualitat, adequats a l'edat i al cos del nadó? Mantenim els paràmetres principals. No cal dir que és necessari comprar equips esportius d'aquest pla només en botigues especialitzades, on no només es pot obtenir un producte de qualitat, sinó també informació sobre les característiques de cada model. Posseint certs coneixements, podeu fer una elecció competent. Així doncs, passem pels principals components:\nEn primer lloc, heu de decidir sobre la coberta, directament amb el tauler. Com a regla general, l'amplada del tauler varia entre 19-21,5 cm, la longitud - 78-83 cm. Per als principiants, els patins amb un ample de 20,3 cm amb una longitud estàndard de 78 o 74 cm haurien de tenir prioritat. Comprar una taula amb una coberta més estreta per a un principiant No és segur, ja que en aquests models, l'adhesió a les cames i l'estabilitat són molt menys. Els patins estrets són adequats per maniobrar trucs. Quant a les corbes laterals, aquí no hi ha una diferència fonamental. Les prioritats seran col·locades pel mateix atleta en el futur. A més, abans de triar un skate per a un nen, cal assegurar-se que no hi hagi esquerdes laterals.\nUn paper important en la fiabilitat del funcionament del skate és el de les suspensions i coixinets. El primer ha de ser d'alumini i en cap cas hauria de sobresortir dels costats de la coberta. No es pot estalviar coixinets, és millor donar preferència als coixinets amb els números de classe ABEC 1-3 dels fabricants europeus.\nLes rodes de patins són responsables de l'adherència i la vibració. Com més suau sigui la roda, menys vibració i velocitat. Les rodes dures permeten desenvolupar velocitat elevada, però alhora la vibració és alta. Més sovint els principiants compren patins amb rodes suaus estàndard de diàmetre de 54 mm.\nPer descomptat, els patins per a principiants per a nens i nenes varien d'estil. Però, aquest és el cas en què es pot estalviar, mitjançant la compra d'un tauler regular sense dibuixos. Podeu decorar el producte segons la vostra discreció, utilitzant diversos adhesius i colors.\nPer aconseguir altures en un esport com ara skateboard, necessiteu entrenament. Però, deixant al nen sol amb el seu nou "joguina", res més que les lesions que no obtindreu. Per aprendre els fonaments de l'esquí, és millor dirigir-se als professionals o, almenys, als nois d'alt nivell que ja saben patinar bé. El primer que ha de fer el nen és aprendre a mantenir el seu equilibri, llavors vostè necessita decidir quin peu és millor per empènyer. Per descomptat, les primeres classes haurien de realitzar-se en uniformes complets: un casc, protecció de genolls, colzes, canells i bruses són obligatoris. A més, un patinador principiant ha de comprar calçat esportiu confortable i roba solta.\nCal assenyalar que molts pares consideren que aquest esport és extremadament perillós. De fet, amb l'elecció correcta del patí, l'equip de protecció i sota l'orientació clara de l'entrenador, les classes no representen cap perill.\nCom saltar l'escola?\nFunny skits per l'1 d'abril per a escolars\nFormes d'educació física\nActivitats interessants per a adolescents\nDrets d'un adolescent\nCom puc dir a la meva mare que tinc un període?\nDesenvolupament sexual retardat: com actuar correctament per als pares d'un adolescent?\nOrientació professional per a estudiants d'educació secundària\nCom triar un projector per a l'escola?\nPel·lícules infantils noves\nLa filla es troba amb un noi adult, hi ha alguna raó per al pànic?\nNovel·les per a adolescents\n60 fets verídics que semblen ficticis\nEl Taure d'or: quin és el perill d'adorar l'ídol?\nPrescripció casolana de xocolata\nCom celebrar 5 anys de casaments?\nCom es cultiva el kiwi?\nIdees interessants per a la llar\nPuc donar una creu?\nJanet Jackson va informar sobre el divorci i la tornada a l'escena\nSímptomes de la depressió de la tardor\nBotes de turmell marró\nEl FBI comprova els fets sobre el cas d'abús infantil contra Brad Pitt\nPrestatge de plàstic per a sabates\nUngüent de bullides\nBotes de goma de moda 2015\nFesta plisada 2013\nVestits de Negocis\nDisseny de les ungles de moda 2015\nCUP amb blat de moro\nRobert Pattinson va recordar el seu passat turbulento\nSabates d'encaix per a dona


Pacten l'acomiadament de 55 empleats a Interskol - Diari de Girona\nPacten l'acomiadament de 55 empleats a Interskol\nL'antiga Tallers Casals cessa l'activitat industrial, només es quedarà 10 treballadors en tasques comercials i es podria traslladar a Vic\nripoll | o.puig 06.06.2015 | 07:05\nInterskol Power Tools acomiadarà finalment 55 dels 65 treballadors de la seva planta productiva de Ripoll, el que posa fi de forma definitiva a l'activitat industrial a l'antiga Tallers Casals. La companyia es quedarà 10 treballadors dedicats de forma exclusiva a tasques comercials. A més, Interskol abandonarà les instal·lacions de Ripoll (ara hi està de lloguer) per traslladar-se, probablement a Vic.\nL'assemblea de treballadors va ratificar fa dos dies per una àmplia majoria la darrera proposta de l'administrador concursal.\nSegons el sindicat d'Indústria de CCOO, aquest acord, que s'ha assolit en el marc del concurs de creditors presentat per l'empresa, "permet donar una sortida a la ja insostenible situació dels treballadors".\nL'acord preveu una indemnització de 25 dies per any treballat, amb un màxim de 14 mensualitats, per als 55 treballadors afectats, una indemnització que, recalca el comitè d'empresa, està per sobre del que marca la llei.\nTot i la millora de les condicions inicials previstes, CCOO lamenta la decisió d'Interskol Power Tools de cessar l'activitat industrial en aquesta històrica indústria.\nFundada l'any 1881, per Francesc Casals, la companyia va passar a ser propietat de la família italiana Pozzo a finals del segle XX, que es va vendre la divisió de maquiniària elèctrica al grup rus Interskol l'estiu de 2010.\nL'entrada de la companyia russa, que va seguir a les mateixes instal·lacions, però en règim de lloguer, va ser vista com una opció de futur per una companyia castigada per diferents expedients laborals. No obstant, ben aviat els sindicats van denunciar que la intenció dels nous propietaris era aprofitar el coneixement i les patents generades a Ripoll però que la producció s'acabaria deslocalitzant.


El Racó de la Núvia: Consells per el reportatge fotogràfic\nAvui us porto uns consells del reportatge fotogràfic que són molt importants. Segur que us vindràn genial.\nPer què és important una sessió de retrat nupcial?\nEns encanta sessions de núvia retrat! Des de la perspectiva d'un fotògraf, és una meravellosa oportunitat per prendre el nostre temps i realment capturar la núvia i tots els seus detalls sense la pressió del temps del dia del casament.\nQuè ha de recordar la núvia per la seva sessió?\n* Sabates de casament\n* Vel (opcional)\n* La roba interior\n* Accessoris per al cabell\n* Beure molta aigua previs al seu període de sessions - que fa que la seva pell llueixi fresca i hidratada\n* No fer cap tractament facial dins dels 3 dies previs de la data de la sessió - evitarem vermells, taques, o pell de curació no és una gran base per al maquillatge.\nConsell per a una núvia en poses i com es veuen més naturals en els retrats?\nAquí estan alguns consells per tenir en ment que l'ajudarà a relaxar-se i llueixen molt bé per a la sessió:\n1. Pren una respiració profunda. Sent l'elevació del pit i l'abdomen. Una espina dorsal alta i una bona postura tant de peu com assegut. Segueix usant la respiració del teu pit en lloc de l'estómac per inhalar i exhalar - que mantindrà la teva postura alta i forta.\n2. Mou les espatlles cap enrere i avall. Això allarga el coll i la part superior del pit s'aprima i les espatlles. També dóna l'aparença d'estar més relaxat.\n3. Deixa la teva barbeta (cap a fora i cap avall - no tiri cap enrere). Només una mica. Un cop més, dilueix la línia de la mandíbula i el coll. Fa que els teus ulls semblin més oberts a la càmera.\n4. Prova les tres primeres coses mentres et mires de front al mirall. És probable que vegis una diferència notable en la manera com la teva roba et queda - sense importar el que s'estiguis utilitzant en aquest moment.\n5. Relaxa les teves mans. En tot moment. La tensió es mostra a les mans. Agitar a terme de tant en tant i prestar atenció a la força amb que està agafant el braç de la cadira, el ram, etc\n6. Limita't a dir: "Sí". Literalment. Fes-ho mentre et mires al mirall - has de veure com els teus ulls s'il · luminen i un somriure natural esvpropaga a través de la teva cara. També obliga a separar dels llavis i les dents només una mica - això també és una bona cosa.\n7. Pensaments feliços! Fins i tot per aquestes mirades serioses, estar pensant en coses feliçes.\nUna darrera reflexió! Gaudeix de cada minut! Fins i tot si les coses surten malament o el dia no va bé ... Recordo el quadre més gran: et casaràs AMB L'AMOR DE LA TEVA VIDA! Cada moment previ a aquesta celebració és part de l'experiència.\nEtiquetas: consejo reportaje boda, consells foto, fotos tarragona, posturas fotografía, reportaje boda, reportaje novios tarragona, reportatge casament\nEstel Valls Bellatriu 14 d’octubre de 2013 a les 16:49\nPreciós, el més important es rodejar-se de gent que estimes i de profesionals com vosaltres :)\nLLENÇAR ARRÒS Seguim conservant la divertida tradició d'esperar als nuvis a les portes de l'església o celebracions civils per ...


Les notícies de BSM - BSM\nLes notícies de BSM\nL’espai dels que volen descobrir què és Barcelona\nMissió, valors i Línies Estratègiques\nPortal per Proveïdors\nCultura, lleure i biodiversitat\nB:SM plató de rodatges\nSeguretat, salut i benestar\nIndicadors i dades\nBCN Serveis repositori\nCita prèvia Punt d’Atenció Ciutadana\nInici / Premsa\nEl Zoo de Barcelona afronta l’onada de calor\nEl parc zoològic és considerat un refugi climàtic dins de la ciutat\nEls aliments congelats i les fruites de temporada formen part de la dieta dels animals\nCom és habitual a l’època estival, el Zoo de Barcelona ha posat en marxa un seguit de mesures per pal·liar els efectes de les altes temperaturas en els animals. Cal tenir en compte que el parc zoològic és considerat com un refugi climàtic; la vegetació abundant i la cobertura de l’arbrat fa que el recinte estigui uns 3 graus per sota que la mitjana de Barcelona.\nMolts dels animals del Zoo estan perfectament adaptats a la calor que pot fer a casa nostra; de fet, alguns d’ells són de zones més caloroses i, per tant, aquesta època és idònia per ells.\nA l’estiu, i especialment en moments de pic de calor, els cuidadors tenen cura de renovar més freqüentment les zones de bany perquè l’aigua estigui més fresca, i també els abeuradors. Hi ha instal·lacions on tenim rec amb aspersors que polvoritzen l’aigua, en aquesta època s’utilitzen també per a refrescar els animals.\nLa majoria d’animals tenen accés als aixoplucs o zones interiors, a l’ombra, així que poden triar sempre si volen protegir-se del sol.\nA la dieta s’afegeix més fruita de temporada, pels animals que ho tenen a la dieta, aprofitant la gran varietat de fruites que tenim a l’abast.\nAls animals del Zoo se’ls proporcionen enriquiments, alguns d’aquests són alimentaris, així que es varia la forma en què es presenta el menjar, de manera que hi hagi variacions, tant en l’obtenció d’aquest (per exemple, enterrant-lo perquè el busquin, o bé dins d’algun objecte amb forats, que calgui moure’l per obtenir el menjar), com en la presentació; s’aprofita l’estiu per a fer “gelats”:\no Síndria o meló congelat per a les elefantes\no Brics de brou o suc pels ossos i primats\no Fruita congelada per primats i ossos\no Blocs de gel amb fruita per les girafes\no Cucs amb aigua i congelat per mangostes i suricates\nConeix B:SMEstatuts de la societat\nInformació de rellevància jurídicaNormativa d'aplicació\nInformació econòmicaComptes anuals\nCost Campanyes publicitat institucional\nIndicadors i dadesÍndex de satisfacció ciutadans (ISC)\nDret d'accés a la informació públicaPeticions dret d'accés\nEstadístiques dret d'accés\nPropostes i Suggeriments\nEn procés de licitació\nEstatuts de la societat\nRelacions empresa - personal\nÍndex de satisfacció ciutadans (ISC)\nPeticions dret d'accés\nEstadístiques dret d'accés 2016\nEstadístiques dret d'accés 2017\nEstadístiques dret d'accés 2018\nB:SM - Oficines Corporatives\nCarrer de Calàbria, 66\nBarcelona de Serveis Municipals S.A.


Mozilla. Servei d'Informàtica\nMozilla Servei d'Informàtica\nÚS DE FILTRES EN MOZILLA\nLa gestió del correu escombraries en Mozilla està molt més avançada que en els altres gestors de correu. Ací no és necessari establir filtres com en Netscape o Outlook (encara que també és possible fer-lo), sinó que duu incorporat un gestor "intel·ligent" per a detectar i eliminar el correu no sol·licitat.\nEl primer que podem observar és que la selecció de correu escombraries podem fer-la directament sobre els missatges rebuts. Només hem de marcar el missatge, o els missatges, i punxar sobre el botó de la barra superior que indica "escombraries":\nDe la mateixa forma podem marcar aquests missatges directament sobre els punts de la columna\nencapçalada pel símbol :\nA partir d'ací el gestor de correu començarà a aprendre el que és correu no sol·licitat i començarà a marcar-lo per si mateix.\nSi hem obert un missatge no sol·licitat, Mozilla ens mostra una banda ressaltada indicant que és correu no sol·licitat:\nSi és correcte ho deixarem així, però si anara un missatge de correu vàlid\nhauríem d'indicar-se'l a Mozilla amb el botó .\nAquestes són les formes d'indicar-li a Mozilla quines és correu no sol·licitat perquè aprenga a distingir-lo i realitze el treball de filtrar-lo.\nAra veurem què fer amb aquest tipus de missatges. Per a això hem de marcar l'opció Controls de correu no sol·licitat del menú Tasques:\nEns apareixerà una finestra per a configurar el control d'aquests missatges, és a dir què fer amb ells. Les dues primeres opcions apareixen actives per defecte i hem de deixar-les així. La primera serveix per a habilitar el correu no sol·licitat i la segona per a evitar que Mozilla s'equivoque i marque com correu no sol·licitat un missatge d'un remitent que es troba en la llibreta d'adreces personal:\nLa següent opció és perquè Mozilla trasllade els correu-vos entrants no sol·licitats a una carpeta de correu no sol·licitat o a una carpeta determinada que designem per a això. És possible també enviar-los a la paperera, però no és convenient.\nEl motiu és que Mozilla pugues equivocar-se i eliminar algun correu que sí vulguem llegir, per tant la millor opció és usar una carpeta per a poder revisar-los cada cert temps abans d'eliminar-los definitivament. Si volem que aquesta eliminació siga automàtica segons la seua antiguitat, hem de marcar l'opció d'esborrat automàtic després d'un temps (14 dies per defecte):\nFinalment ens permet decidir què fer amb aquells que marquem nosaltres mateixos com escombraries, en aquest cas es poden moure a la carpeta de "No sol·licitats", o el que és més lògic, esborrar-los directament:\nPer a usuaris avançats, existeix el botó que permet fer un seguiment de les accions efectuades per Mozilla para el control d'aquest correu.\nUna vegada acabada la configuració del control, premerem a acceptar per a eixir.\nAra podrem observar que s'ha creat una carpeta nova de correu escombraries cridades "*Junk" o "Escombraries" (si escau), a l'interior de les quals aniran a parar tots els correus filtrats:\nSi és la primera vegada que configurem els controls o els acabem de canviar, podem fer que s'executen directament amb l'opció d'Executar controls del menú Tasques.\nEn el mateix menú vam trobar a més l'opció d'esborrar els missatges marcats com escombraries.\nAixí acabem la configuració. Hem de tenir en compte que Mozilla anirà aprenent i cada vegada detectarà millor el correu no sol·licitat i ens estalviarà més temps.


Correu electrònic: info@casa-carmela.com\nHorari: de dimarts a diumenge de 13:00h a 14:00h. Situat en carrer pla sense obstacles, de vianants i amb paviment homogeni. Oferix menú per a celíacs, vegetarians, diabètics. Permet l'accés de gos guia. Hi ha senyalització contrastada amb pictogrames homologats, amb informació sobre espais i itineraris.\nCompta amb deu taules redones amb capacitat per a deu persones cadascuna. Disponibilitat de més taules redones baix demanda.\nPorta parcialment envidrada. Compta amb sis taules redones amb capacitat per a sis persones cadascuna.\nReservades nou places públiques de 220x450 cm, amb senyalització vertical i horitzontal: una al carrer Mendizábal, a 32 i a 360 m de distància, dues al carrer Malva-rosa, a 110 i a 360 m de distància, dues al carrer Cavite, a 177 i a 230 m de distància i quatre al carrer Pavia, a 300 m de distància. Amb itinerari accessible, de paviment homogeni fins al restaurant. Àrea d'acostament superior a 120 cm per ambdós costats.\nEntrada principal amb escalons aïllats de 17 cm i 15 cm d'altura, amb rampa de 7,2% d'inclinació, 130 cm de longitud i 90 cm d'ample. Dues portes amb ample lliure de pas de 200 cm. Obertura cap a l'exterior per mitjà de tirador situat a 105 cm d'altura.\nItinerari accessible des de l'entrada del restaurant. Barra de 104 cm d'altura.\nAccés sense desnivell. Paviment homogeni i antilliscant en sec i en mullat. Ample lliure de pas en corredors superior a 120 cm. Estrenyements puntuals de 100 cm. Espai lliure de pas entre taules de 70 cm. Sense possibilitat d'inscriure un cercle de 150 cm de diàmetre. Taules de quatre potes sense travesser. A la part inferior, 75 cm d'alt, 97 cm d'ample i 50 cm de fons.\nAccés sense desnivell. Paviment homogeni i antilliscant en sec i en mullat. Ample lliure de pas en corredors superior a 120 cm . Espai lliure de pas entre taules de més de 120 cm. Amb possibilitat d'inscriure un cercle de 150 cm de diàmetre. Taules d’un peu sense travesser. A la part inferior, 70 cm d'alt, 89 cm d'ample i 45 cm de fons.\nHi ha un lavabo adaptat al d'homes i un altre al de dones. Amb itinerari accessible. Senyalització a la porta amb símbol no homologat. Paviment antilliscant. Porta del lavabo d'obertura amb manilla cap a dins, amb 60 cm d'ample lliure de pas, sense moll de retorn. Davant i darrere de la porta hi ha un espai igual o superior a 150 cm. Porta de la cabina d'obertura amb manilla cap a dins, amb 70 cm d'ample lliure de pas amb moll de retorn. Dins de la cabina no es pot inscriure un cercle de 150 cm de diàmetre Lavabo de 83 cm d'altura sense pedestal ni faldó, amb 57 cm d'altura lliure inferior i 57 cm de fons. No és possible utilitzar-lo des del vàter. Aixeta de gir. Espill no inclinat amb vora inferior a 100 cm d'altura. Espai d'accés frontal a l'inodor de 90 cm. Seient de l'inodor a 41 cm d'altura. Barres de suport fixes a un costat i a l'altre i situades a 75 cm d'altura. Separació entre barres de 67 cm. Sense sistema d'alarma dins de la cabina. Il·luminació homogènia amb sensor de moviment.\nPorta principal amb dos escalons de 17 cm i 15 cm d'altura. Rampa sense passamans, de 7,2% d'inclinació, 130 cm de longitud i 90 cm d'ample. Inici i fi de rampa no senyalitzat amb bandes tàctils i visuals. Paviment antilliscant.\nItinerari sense desnivells, lliure d'obstacles. Barra de 104 cm d'altura.\nItinerari sense desnivells, lliure d'obstacles. Paviment sense celles, antilliscant i homogeni. Carta amb textos grans i contrastats. Il·luminació homogènia.\nLavabos d’homes i dones senyalitzats amb pictogrames no homologats, amb contrast cromàtic i no tàctils, situats a 220 cm d'altura. Porta del lavabo contrastada respecte a la paret. Il·luminació homogènia amb sensor de moviment. Paviment antilliscant. Sense obstacles ni elements volats sense senyalitzar.


El jardins de Ca n’Ortadó acolliran la propera sessió del projecte Repensem l’N-150 | Cerdanyola del Vallès\nInici / Actualitat / El jardins de Ca n’Ortadó acolliran la propera sessió del projecte Repensem l’N-150\nEl jardins de Ca n’Ortadó acolliran la propera sessió del projecte Repensem l’N-150\ndv., 04/06/2021 - 11:24\nLa propera sessió participativa es farà el 15 de juny a Cerdanyola i serà necessari inscriure’s prèviament\nEl procés participatiu per definir el projecte Ricconect de l’N-150 segueix endavant. La propera sessió de treball serà la cinquena que es realitza i en ella es presentarà la identitat visual del nom i el logotip del projecte. També es faran dos tallers, un d’ells sobre bones pràctiques i l’altre tractarà sobre les primeres accions i estratègia urbana.\nAl igual que la darrera sessió, que es va fer sobre el terreny, la sessió #5 grup de co-creació es farà presencialment i serà als jardins de Ca n’Ortadó de Cerdanyola (plaça de Sant Ramon, 22). Les persones interessades en participar caldrà que s’inscriguin prèviament a http://bit.ly/InscripcioSessio5Riconnect\nEl projecte ‘Repensem l’N-150’ forma part de la xarxa Riconnect, que es troba dins del programa Europeu Urbact, centrat en promoure projectes dins els criteris urbanístics de l’Agenda Urbana. L’eix de la carretera de Barcelona al seu pas per Cerdanyola, Ripollet, Montcada i Barberà es tracta d’una zona de teixits urbans que tot i estar molt pròxims físicament entre ells, estan molt desconnectats per grans infraestructures com són el tren, el riu i l’autopista. L’objectiu és que el resultat del projecte de transformació de les infraestructures que uneixen a Cerdanyola, Montcada, Ripollet i Barberà doni resposta a les necessitats reals i globals del territori i per això s’està fent un procés participatiu amb la implicació de tot el territori: ciutadania, estaments polítics, associacions i administracions.\nInformació projecte Repensem l’N-150\nPrograma de la sessió #5 grup co-creació